**PRIMĂRIA**

**COMPARTIMENT TAXE ŞI IMPOZITE LOCALE**

## RAPORT DE SPECIALITATE

**privind stabilirea nivelurilor pentru valorile impozabile, impozitele si taxele locale si alte taxe asimilate acestora precum si pentru amenzile aplicabile**

**in anul fiscal 2020**

In urma referatului nr. 1455 din 02.05.2019 privind proiectul de hotărâre

“ *aprobarea masei impozabile si stabilirea nivelului impozitelor si taxelor locale si alte taxe asimilate acestora, facilitatile si scutirile acordate, precum si amenzile aplicabile in anul fiscal 2020*“,

înaintat de Primarul comunei Birda, domnul Stoian Gheorghe Marius

În temeiul art. 45 alin. (1) si (2) lit c din Legea administraţiei publice locale nr. 215/2001, cu modificările şi completările ulterioare,

Tinand cont de prevederile Legii 227/2015 privind Codul Fiscal, publicata in Monitorul Oficial nr.688/10.09.2015, Consiliul Local adopta hotarari privind nivelul impozitelor si taxelor locale pentru anul 2020,

**Având în vedere dispoziţiile următoarelor acte normative,**

▪ prevederile art. 9 pct. 3 Carta europeană a autonomiei locale, adoptată la Strassbourg la 15 noiembrie 1985 şi ratificată de Romania prin prin Legea nr. 199/1997,stabilirea si aprobarea impozitelor si taxelor locale intra in competenta consiliului local conform prevederilor art. 36, alin. (2) lit. B coroborat cu alin. (4), lit. c) din Legea administraţiei publice locale nr. 215/2001, cu modificările şi completările ulterioare,

In materie fiscala, dispozitiile Codului Fiscal prevaleaza asupra oricaror prevederi din alte acte normative, el precizand explicit taxele si impozitele care se constituie in venituri ale bugetului local, urmand ca utilizarea acestora sa aiba loc in conditiile reglementarilor specifice.

* art. 20 şi art. 30 din Legea nr. 273/2006 privind finanţele publice locale,
* Titlul IX – Impozite şi taxe locale din Legea nr.227/2015 privind Codul Fiscal cu modificari si completari ulterioare,
* OUG 8/2016 privind unele masuri financiare precum si unele masuri fiscal-bugetare.
* Legea 207/2015 privind Codul de procedura fiscală,
* Ordonanţa de urgenţă nr. 80/2013 privind taxele judiciare de timbru
* HG 1/2016 pentru aprobarea Normelor de aplicare a Legii nr.227/2015 privind Codul Fiscal.

OUG 79/2017 privind modificarea si completarea Legii nr.227/2015 privind Codul fiscal.

Legea 111/2018 publicata in Monitorul Oficial 407 din 17.05.2018

HCL 29/24.04.2018 privind stabilirea taxelor si impozitelor locale pentru anul fiscal 2019.

În temeiul prevederilor Legii nr. 52/2003 privind transparenţa decizională în administraţia publică şi a Legii nr. 544/2001 privind liberul acces la informaţiile de interes public

**PROPUNEM**

**CONSILIULUI LOCAL AL COMUNEI BIRDA**

**aprobarea nivelului taxelor si impozitelor pentru anul fiscal 2020**

Având în vedere art. 491, alin. 1 din Legea nr. 227/2015 privind Codul Fiscal, cu modificările și completările ulterioare, care prevede faptul că, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administraiei Publice.

Sumele indexate conform alin. 1 menționat anterior se aprobă prin hotărâre a Consiliului Local și se aplică în anul fiscal următor.

Potrivit datelor publicate pe site-ul Ministerului Finanțelor *”*Pentru indexarea impozitelor și taxelor locale aferente anului 2020**, consiliile locale vor utiliza rata inflației de 4,6%”.**

Tinand cont de prevederile art 489 alin. 1 si 2 al Legii 227/2015 pivind Codul fiscal,cu modificari si completari ulterioare, **cota aditionala sa fie de 5 %** fata de nivelul taxelor si impozitele indexate.

Potrivit legii 227/2015 privind Codul Fiscal, consiliul local are competenta in:

-Stabilirea/indexarea cuantumului impozitelor si taxelor locale in suma fixa;

-Stabilirea cotei impozitelor si taxelor locale, cand acestea se determina pe baza de cota procentuala, prin lege fiind stabilite limitele minime si maxime;

-Stabilirea altor taxe locale tinand cont de prevederile art.486 din lege;

-Stabilirea nivelului bonificatiei de pana la 10%, conform prevederilor art.462 alin.(2), art.467 alin.(2) art. 472 alin (2)

-Procedura de acordare a facilitatilor fiscale

1.**IMPOZIT /TAXA PE CLADIRI**

In ceea ce priveste **Impozitul /Taxa pe cladiri** calculul impozitului in cazul persoanelor fizice si juridice se face prin aplicarea unor cote diferite, in functie de destinatia cladirii rezidentiala sau nerezidentiala, cota care se va aplica valorii impozabile, conform prevederilor legale, astfel:

*1.1 Impozit/taxa pe cladiri persoane fizice*

**Cota aplicata asupra valorii impozabile cladiri persoane fizice**

Cota an 2019 propunere 2020

Art.457,alin.1. 0,13% cladiri rezidentiale **0,13%**

Art.458 alin.1 1,3% cladiri nerezidentiale **1,3%**

Pentru anul 2020 propunem ca pentru calculul **impozitului/taxei pe cladiri rezidentiale** apartinand persoanelor fizice cota aplicata asupra valorii impozabile a cladirilor sa fie de 0,13% ,

Pentru calculul **impozitului/taxei pe cladiri nerezidentiale** apartinand persoanelor fizice stabilite conform prevederilor art.458 alin.( 1) din legea 227/2015 privind Codul Fiscal propunem sa fie de **1,3%.**

Valorile impozabile propuse pentru cladirile detinute de persoane fizice sunt prevazute in **Anexa 1** la prezentul raport.

Valoarea impozabila a cladirii, determinata in urma aplicarii valorilor propuse in anexa 1, se reduce in functie de anul terminarii acesteia, dupa cum urmeaza :

a) cu 50%, pentru cladirea care are o vechime de peste 100 de ani la data de 1 ianuarie a anuluifiscal de referinta ;

b) cu 30%, pentru cladirea care are o vechime cuprinsa intre 50 de ani si 100 de ani inclusiv, ladata de 1 ianuarie a anului fiscal de referinta.

c) cu 10%, pentru cladirea care are o vechime cuprinsa intre 30 de ani si 50 de ani inclusiv, la data de 1 ianuarie a anului fiscal de referinta.

In cazul cladirii la care au fost efectuate lucrari de renovare majora anul terminarii se actualizeaza astfel ca fiind cel in care a fost efectuata receptia la terminarea lucrarilor, iar valoarea cladirii creste cu cel putin 50% fata de valoarea acesteia la data inceperii lucrarii.

Pentru calculul **impozitului/taxei pe cladiri nerezidentiale** apartinand persoanelor fizice **utilizate pentru activitati din domeniul agricol**, cota aplicata asupra valorii stabilite conform prevederilor art.458 alin.(3) este de **0,4%.**

Art.458 alin.4 -Pentru calculul impozitului/taxei pe cladirile a caror valoare nu poate fi calculata conform prevederilor alin. 1, impozitul se calculeaza prin aplicarea cotei de **2%** asupra valorii impozabile determinate conform art. 457.

In cazul cladirilor cu destinatie mixta aflate in proprietatea persoanelor fizice, impozitul se calculeaza conform art.459 alin1, alin.2 si alin.3 din Legea 227/2015 privind Codul Fiscal.

*1.2.Impozit/taxa pe cladiri persoane juridice*

**Cota aplicata asupra valorii impozabile cladiri persoane juridice**

Cota an 2019 propunere 2020

Art.460 alin,1 0,1% cladiri rezidentiale 0,1 %

Art.460 alin.2 1,5% cladiri nerezidentiale 1,5 %

Pentru anul 2020 propunem ca pentru calculul **impozitului/taxei pe cladiri nerezidentiale** apartinand **persoanelor juridice** cota aplicata asupra valorii impozabile a cladirilor sa fie de 1,5%

Pentru calculul **impozitului/taxei pe cladiri rezidentiale** apartinand persoanelor juridice stabilite conform prevederilor art.460 alin.( 1) din legea 227/2015 privind Codul Fiscal propunem sa fie de **0,1%.**

Pentru calculul **impozitului/taxei pe cladiri nerezidentiale** apartinand persoanelor juridice **utilizate pentru activitati din domeniul agricol**, cota aplicata asupra valorii stabilite conform prevederilor art.460 alin.(3) este de **0,4%.**

Cota **impozitului/taxei pe cladiri** prevazuta de art.460 alin.(7) **de 10%,** in cazul in care **valoarea impozabila a cladirii nu a fost actualizata in ultimii 3 ani anteriori anului de referinta.**

Conform Art.460 alin. 9) În cazul în care proprietarul clădirii pentru care se datorează taxa pe clădiri nu a actualizat valoarea impozabilă în ultimii 3 ani anteriori anului de referință, diferența de taxă față de cea stabilită conform alin. (1) sau (2), după caz, va fi datorată de proprietarul clădirii.

In conformitate cu prevederile art.461 alin. 1 din legea 227/2015 privind Codul Fiscal impozitul pe cladiri este datorat pentru intregul an fiscal de persoana care are in proprietate cladirea la data de 31 decembrie a anului fiscal anterior.

Art.461 alin.(2) În cazul dobândirii sau construirii unei clădiri în cursul anului, proprietarul acesteia are obligația să depună o declarație la organul fiscal local în a cărui rază teritorială de competență se află clădirea, în termen de 30 de zile de la data dobândirii și datorează impozit pe clădiri începând cu data de 1 ianuarie a anului următor.

**2. IMPOZITUL SI TAXA PE TEREN**

In ceea ce priveste Impozitul/Taxa pe teren, pentru terenul situat in intravilan inregistrat la categoria de folosinta teren cu constructii, nivelurile impozitului/taxei pe teren prevazute in Legea 227/2015 privind Codul Fiscal se prezinta in comparatie cu cele aplicate in anul fiscal 2019 astfel:

Nivelul impozitului /taxei TEREN INTRAVILAN

localitatea BIRDA -RANG IV

An 2019 propunere 2020

Zona lei/ha lei/ha

A 1.043 **1.146**

B 834 **916**

Localitatile Manastire, Berecuta, Sangeorge

RANG.V

An 2019 propunere 2020

Zona lei/ha lei/ha

C 417 **458**

In cazul terenurilor amplasate in intravilanul comunei Birda, apartinand persoanelor fizice si juridice, inregistrate in registrul agricol la categoria de folosinta terenuri cu constructii, stabilirea impozitului/taxei pe teren propunem sa se stabileasca conform nivelurilor propuse in Anexa 1 deoarece se incadreaza in limitele prevazute de art.465 alin.2 din legea 227/2015 privind Codul Fiscal.

Pentru impozitarea terenurilor situate in intravilanul comunei Birda, care este declarat la alta categorie de folosinta decat terenuri cu constructii, calculul sa se faca conform valorilor prevazute in tabelul din anexa 1.

Impozitul pe terenul extravilan-apartinand persoanelor fizice si juridice amplasat in extravilanul comunei Birda, indexat cu 4,6 % si majorat cu 5%sa fie stabilit la 57 lei/ha indiferent de rangul localitatii, categoria de folosinta si zona unde este situat.

3. **IMPOZITUL PE MIJLOACELE DE TRANSPORT PENTRU PERSOANE FIZICE SI JURIDICE** –propunem ca valorile stabilite pentru anul fiscal 2019 sa fie indexate cu 4,6 % si majorate cu 5% conform Anexei 1

4. **TAXA PENTRU FOLOSIREA MIJLOACELOR DE RECLAMA SI PUBLICITATE, IMPOZITUL PE SPECTACOLE, TAXA HOTELIERA**--conform Anexei 1.

5. **TAXA PENTRU ELIBERAREA CERTIFICATELOR, AVIZELOR SI AUTORIZATIILOR**-

**Art.474 alin.(2)** taxa pentru eliberarea certificatului de urbanism pentru o zona rurala este egala cu **50%** din taxele stabilite la alin. (1)

**Art.474 alin.(3)** taxa pentru prelungirea unui certificat de urbanism este egala cu **30%** din cuantumul taxei pentru eliberarea certificatului sau autorizatiei initiale

**Art.474 alin. (5)** taxa pentru eliberarea unei autorizatii de construire pentru o cladire rezidentiala sau cladire anexa este egala cu **0,5%** din valoarea autorizata a lucrarilor de constructie

**Art.474 alin.(6)** taxa pentru eliberarea autorizatiei de construire pentru alte constructii decat cele mentionate la alin. 5 este egala cu **1%** din valoarea autorizata a lucrarilor de constructie, inclusiva instalatiilor aferente

**Art.474 alin.(8)** taxa pentru prelungirea unei autorizatii de construire este egala cu **30%** din cuantumul taxei pentru eliberarea certificatului sau a autorizatieiinitiale

**Art.474 alin.(9)** taxa pentru eliberarea autorizatiei de desfiintare a unei constructii este de **0,1%** din valoarea impozabila aferenta partii desfiintate.

6.**ANULAREA CREANTELOR FISCALE:** Conform prevederilor art.266 alin 5 din Legea 207/2015 privind Codul de procedura fiscala, creantele fiscale aflate in sold la 31.12. a anului, mai mici de 40 de lei, se anuleaza. Plafonul se aplica totalului creantelor fiscale datorate si neachitate de catre debitori. In cazul creantelor fiscale datorate bugetelor locale, potrivit art.266 alin.6 din legea 207/2015 privind Codul de procedura fiscala, suma reprezinta limita maxima pana la care, prin hotarare, autoritatile deliberative pot stabili plafonul creantelor fiscale care pot fi anulate.

Avand in vedere cele de mai sus propunem spre aprobare anularea creantelor fiscale restante aflate in sold la data de 31 Decembrie pana la **5 lei** inclusiv.

7. **FACILITATI FISCALE-PERSOANE FIZICE**

*●bonificatia* prevazuta la art.462 alin.(2), art.467 alin.(2), art.472 alin.2 din Legea nr.227/2015 privind Codul Fiscal, pentru plata cu anticipatie a impozitelor si taxelor pana la 31 martie 2020, de catre contribuabili, sa se mentina la cuantumul stabilit pentru anul 2019.

●10% in cazul impozitului/taxei pe cladiri datorat de catre persoane fizice,

●10% in cazul impozitului/taxei pe teren datorat de catre persoane fizice,

●10% in cazul impozitului pe mijloace de transport datorat de catre persoane fizice

8.**TAXE SPECIALE**–taxele speciale adoptate de Consiliul Local propunem sa fie stabilite conform Anexei nr.2 la prezentul raport

9.**ALTE TAXE LOCALE** Taxa pentru indeplinirea procedurii de divort pe cale administrativa propunem sa ca nivelul stabilit in anul fiscal 2019, in cuantum de 525 lei sa fie indexat cu 4,6%.

Cuantumul taxei de gospodarire comunala pentru persoane fizice sa fie majorata cu 20 de lei, fata de anul fiscal 2019, adica cuantumul taxei de gospodarire comunala pentru anul fiscal 2020 sa fie stabilit la 85 lei.

Taxa de gospodarire comunala pentru persoane juridice sa fie majorata cu 10 lei fata de anul fiscal 2019, adica cuantumul taxei de gospodarire comunala pentru anul fiscal 2020 sa fie stabilit la 100 lei.

10.**TARIFE PENTRU CONCESIUNI, INCHIRIERI**

●*redeventa pentru concesionarea terenurilor pentru investitii* aflate in administrarea sau in proprietatea publica sau privata a comunei Birda, propunem sa fie stabilita la 5 lei/mp/an

●*redeventa pentru concesionarea terenurilor pentru constructia de locuinte* proprietate personala aflate in administrarea sau in proprietatea publica sau privata a comunei Birda sa fie stabilita la 0,66 lei/mp/an;

●*inchirierea sau concesionarea spatiului aflat in domeniul public* al comunei Birda pentru activitati comerciale sau reclama sa fie stabilita la 4 lei/luna;

●*pretul chiriei pentru locuintele aflate in administrarea Comunei Birda* pentru persoanele fizice se va calcula pornind de la un tarif de baza lunar , diferentiindu-se pe categorii de localitati si zone prin aplicarea unui coeficient la chiria de baza si la care se aplica anual Indicele de inflatie comunicat de catre INS la data de 31.12.

Pentru anul 2020 se mentin urmatoarele tarife de baza lunare:

|  |  |
| --- | --- |
| Categoria suprafeţelor | Tariful de bază |
| (lei/m2) |
| Suprafaţa locuibilă | 1.22 |
| Suprafaţa antreului, tindei, verandei, culoarului, bucătăriei, chicinetei, oficiului, debaralei, cămării, camerei de baie, WC | 0,49 |
| Suprafaţa teraselor, pivniţelor, boxelor, logiilor, spălătoriilor, uscătoriilor | 0,28 |
| Suprafaţa garajelor | 1,85 |
| Suprafaţa dotărilor speciale: piscină, saună, seră, cramă şi altele asemenea | 1,85 |
| Suprafaţa anexelor gospodăreşti aferente locuinţelor din mediul rural | 0,03 |

pentru curţile şi grădinile aferente suprafeţelor locative din comune este de 0,029 lei/m2, pentru curţile şi grădinile aferente suprafeţelor locative din oraşe este de 0,042 lei/m2, iar pentru cele din municipii este de 0,056 lei/m2.

COEFICIENT RANG/ZONA

|  |  |
| --- | --- |
| RANG | |
| ZONA | **IV** | **V** |
| **A** | **1,10** | 1,05 |
| **B** | **1,05** | 1,00 |
| **C** | 1,00 | **0,95** |

●*redevenţa pentru amenajarea unor terase pe domeniul public*, pentru anul 2020 propunem ca aceasta sa fie stabilita la 4 lei/mp/luna

- plata redevenţei se va face în prima lună a încheierii contractului de concesiune.

● *multiplicarea documentelor (xerocopii)*

-format A4 0,50 lei

-format A3 1 leu

**11.SCUTIRI DE LA PLATA TAXELOR SPECIALE SI LOCALE**

●scutirea de la plata taxei de gospodărire comunală TGC si taxei PSI

Propunem sa fie acordată persoanelor cu vârsta peste 65 ani care locuiesc şise gospodăresc singure si care vor depune spre aprobare primarului comunei Birda o cerere si o copie a actului de identitate; scutirea sau reducerea se va acorda proportional cu perioada ramasa pana la sfarsitul anului, incepand cu data de intai a lunii urmatoare celei in care persoanele in cauza depun cererea.

**12*.* ALTE FACILITATI FISCALE** –Scutirile sau reducerile de la plata impozitului/taxei pe clădiri, a impozitului/taxei pe teren, a impozitului pe mijloacele de transport prevăzute la [art. 456](https://static.anaf.ro/static/10/Anaf/legislatie/Cod_fiscal_norme_03042018.htm#A456), [464](https://static.anaf.ro/static/10/Anaf/legislatie/Cod_fiscal_norme_03042018.htm#A464) și [469](https://static.anaf.ro/static/10/Anaf/legislatie/Cod_fiscal_norme_03042018.htm#A469) se aplică, începând cu data de 1 a lunii urmatoare depunerii cererii, persoanelor care dețin documente justificative și care sunt depuse la compartimentele de specialitate ale autorităților publice locale.

**13**. **MAJORAREA IMPOZITULUI** *–pentru terenul agricol nelucrat timp de 2 ani consecutiv* **-**in conformitate cu prevederile art.489 alin.4 propunem majorarea

impozitului cu 100%;

-*pentru cladirile si terenurile neingrijite* situate in intravilanul comunei Birda, conform prevederilor art.489 alin.5 din legea 227/2015 privind Codul Fiscal propunem majorarea impozitului cu 100%;

Criteriile de incadrare in categoria cladirilor si terenurilor pentru care urmeaza a se aplica aceasta majorare urmeaza sa fie stabilite prin hotarari individuale ale consiliului local.

**14.SANCTIUNI**

Nerespectarea prevederilor titlului IX-Impozite si taxe locale din Legea 227/2015 privind Codul Fiscal atrage raspunderea disciplinara, contraventionala sau penala, potrivit dispozitiilor legale in vigoare.

Constituie contraventii faptele prevazute la alin.2 si alin.4 al art.493 din Legea 227/2015, daca nu au fost savarsite in astfel de conditii incat sa fie considerate, potrivit legii infractiuni, si se sanctioneaza conform prevederilor alin.3 si alin. 4-5 din Legea 227/2015 privind Codul Fiscal.

Organele de control din subordinea primarului, care sunt abilitate sa constate si sa sanctioneze contraventiile, pe teritoriul comunei Birda, dupa intocmirea proceselor-verbale in conformitate cu prevederile legale in vigoare vor comunica contravenientului cu confirmare de primire procesul-verbal de constatare si sanctionare a contraventiei in termenul legal. Daca in termenul stabilit contravenientul nu achita amenda aplicata, se va trece la executare silita cu respectarea prevederilor legale.

*nivelul amenzilor***-** aplicabile Contravenţiilor prevăzute de art.493 al Legii 227/2015 privind Codul Fiscal, pentru anul 2020 este ca acestea să fie stabilite la nivelul minim prevazut in Anexa 1.

Avand in vedere cele susmentionate, in temeiul art. 45 din legea nr.215/2001 privind administratia publica locala, republicata, propunem Consiliului Local, adoptarea proiectului de hotarare privind impozitele si taxele locale ce se vor aplica in anul 2020.

*Mentionam faptul ca ne rezervam dreptul de a modifica nivelul taxelor si impozitelor, in conditiile in care prin acte normative speciale acestea vor fi modificate.*

Compartiment Impozite si Taxe,